text: Fyrstu ferð, at vit í FUT nevndini sóu skálvíksbólkin Saxony var á eini Futti á Ferð konsert í Ungmannafelagshúsinum Virkinum á Sandi á vetri 2002.
text: #000004
text: Ragnvald Joensen gittarleikari í Saxony.
text: #000005
text: Bólkurin spældi heimagjørdan tungmálm við íblástri frá fyrst og fremst Black Sabbath. Sangarin Jens Jón skarðaði framúr millum hinar sangararnar í Virkinum hetta kvøldið, og eg sjálvur og Jón Gaasedal sáli, vóru samdir um, at hetta var eitt navn, ið vit áttu at deila við restina av føroyingum. Saxony bleiv beinanvegin biðin um, at koma við til aðrar Futti á Ferð konsertir og spældi eisini á prestigufyltu Nýggjárskonsertini, har bara bestu og kendastu føroysku nøvnini sluppu at spæla. Tí var bólkurin sjálvskrivaður til skránna á Tungmálmi ’93.
text: #000006
text: Í mars 1993 skipaði FUT fyri konsertini Tungmálmur ’93. Ein konsert við teimum bestu málms- og harðrokk bólkunum í Føroyum. Tungmálmur ’93 tók tráin upp eftir eftir Tungmálmi ’92, ið nakrir av harðaru føroysku bólkunum tóku stig til í 1992. Fyrsta árið vóru tað eg og Torkil Olsen, ið vóru høvuðsfyriskiparar, men av tí, at tiltakið ikki bar seg fyrsta árið, og tí eg var farin upp í nevndina á Føroya Undirhaldstónleikarafelag, FUT, so valdu vit at lata FUT yvirtaka tiltakið, ið hesaferð varð hildið í Ítróttarhøllini á Hálsi.
text: #000008